Gdańsk erkebispedømme

Gdańsk erkebispedømme er et av Polens 14 romersk-katolske erkebispedømmer. Historie Gdańsk sognet i middelalderen til Włocławek bispedømme. Rett på motsatt side av elven Wisła (innenfor dagens bykommune) begynte De tyske riddernes ordensstat med Pomesania bispedømme. Etter reformasjonen var det i lengre tid ikke noe romersk-katolsk bispedømme som omfattet Gdańsk, mens byen senere kom til Chełmno bispedømme. Situasjonen endret seg først da Gdańsk/Danzig etter første verdenskrig ble en fristat. Paven opprettet derfor i 1922 en apostolisk administrasjon for fristaden Danzig, som ble opphøyet til bispedømme i 1925, men forble immediat. Paven bestemte grev Eduard O'Rourke som første biskop, siden han som belaruser med irske røtter ble ansett som etnisk nøytral. Likevel ble han av Danzigs nasjonalsosialistiske regjering tvunget til å gå av i 1938. Den neste biskopen, Carl Maria Splett, ble etter andre verdenskrig arrestert av polske kommunister. Etter åtte år i fengsel fikk han reise ut til Vest-Tyskland, der han døde i 1964. 1992 ble Gdańsk opphøyet til metropolitanerkebispedømme over Pelplin og Toruń bispedømme, som samtidig hadde blitt dannet ved delingen av det tidligere Chełmno bispedømme. (Erke)biskoper 1926–1938: grev Eduard O'Rourke 1938–1964: Carl Maria Splett 1964–1971: Edmund Nowicki 1971–1984: Lech Kaczmarek 1984–2008: Tadeusz Gocłowski 2008–: Sławoj Leszek Głódź Eksterne lenker Offisielt nettsted (en) Roman Catholic Archdiocese of Gdańsk – kategori av bilder, video eller lyd på Commons